ผมมีคาบขาวๆเกาะอยู่ที่หัวอวัยเพศอะคับ บางทีขัดออก บางทีขัดไม่ออก แล้วก็มีเมือกสีขุ่นๆออกมาด้วยคับเวลาล่นปลายอวัยเพศชาย ผมเป็นอะไรคับ ?
สวัสดีค่ะ คราบขาวๆที่ติดอยู่ อาจเป็นคราบขี้ไคลที่หมักหมมที่อวัยะเพศ ยิ่งถ้าไม่ได้ขลิบหนังหุ้มปลายหรือทำความสะอาดอวัยวะเพศอย่างถูกวิธี ก็อาจมีคราบดังกล่าวสะสมได้ สาเหตุอื่นๆที่เป็นไปได้เช่นการติดเชื้อไวรัส แบคทีเรีย หรือมีการเสียดสีมากที่อวัยวะเพศการล้างทำความสะอาดอวัยวะเพศควรค่อย ๆ รูดหนังหุ้มปลายองคชาตเข้าหาตัว หากขี้เปียกมีลักษณะเป็นก้อนแข็งจนไม่สามารถรูดหนังหุ้มปลายได้ อาจใช้น้ำมันถูบริเวณอวัยวะเพศ เพื่อช่วยให้สามารถรูดหนังหุ้มปลายอวัยวะเพศได้ง่ายขึ้น แต่ห้ามออกแรงดึงเด็ดขาด เพราะอาจทำให้รู้สึกเจ็บ ผิวหนังฉีกขาด และอาจเกิดการติดเชื้อได้ และควรล้างอวัยวะเพศด้วยน้ำอุ่นและสบู่สูตรอ่อน ๆ โดยเฉพาะบริเวณหนังหุ้มปลายองคชาต แต่ควรหลีกเลี่ยงการขัดหรือถูอย่างแรง เพราะอาจทำให้เกิดการระคายเคืองได้ หลังจากนั้น ล้างฟองสบู่ออกให้หมด และใช้ผ้าขนหนูสะอาดซับอวัยวะเพศให้แห้ง แล้วรูดหนังหุ้มปลายองคชาตกลับลงไปเช่นเดิมควรรักษาความสะอาดที่อวัยวะเพศให้ดี ป้องกันตนเองทุกครั้งที่มีเพศสัมพันธ์ด้วยการใช้ถุงยางอนามัย ไม่เปลี่ยนคู่นอนบ่อย ๆ และเข้ารับการตรวจคัดกรองการติดเชื้อโรคติดต่อทางเพศสัมพันธ์อย่างสม่ำเสมอ หลีกเลี่ยงการก่อให้เกิดความอับชื้นที่อวัยวะเพศ และหากยังมีคราบขาวออกมามาก แดงและคันที่บริเวณอวัยวะเพศ ควรพบแพทย์เพื่อตรวจเพิ่มเติมอ่านเพิ่มเติม